hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu es hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de de hu hu hu hu hu hu hu hu hu hu hu hu hu hu hu hu hu de hu hu hu hu de de hu de de hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu
Semjén Zsolt (Budapest, 1962. augusztus 8. –) magyar politikus. 1994 és 1998 között, illetve 2002-től országgyűlési képviselő. 2003-tól a Kereszténydemokrata Néppárt elnöke. 2006 és 2010 között a párt országgyűlési frakciójának vezetője. 2010-től általános miniszterelnök-helyettes, emellett 2010-től 2018-ig a második Orbán kormány és a harmadik Orbán kormány nemzetpolitikáért felelős tárca nélküli minisztere. 2018-tól 2022-ig a negyedik Orbán kormány nemzetpolitikáért, egyházügyekért és nemzetiségekért felelős tárca nélküli minisztere. 2022-től az ötödik Orbán kormányban[1] nemzetpolitikáért, nemzetiségpolitikáért, egyházpolitikáért és egyházdiplomáciáért felelős miniszter, miniszterelnök-helyettes.
Hivatalba lépés: 2010. június 1.
Magyarország nemzetpolitikáért, nemzetiségpolitikáért, egyházpolitikáért és egyházdiplomáciáért felelős tárca nélküli minisztere
Hivatalba lépés: 2022. május 24.
2018. május 18. – 2022. május 24.
Magyarország nemzetpolitikáért felelős tárca nélküli minisztere
2010. május 29. – 2018. május 18.
1962. augusztus 8. (60 éves)
Pázmány Péter Katolikus Egyetem (–1990)
A Wikimédia Commons tartalmaz Semjén Zsolt témájú médiaállományokat.
Semjén teológus és szociológus végzettséggel rendelkezik, de 2012-ben kiderült, hogy teológiai és szociológiai szakdolgozatában is plagizált. 2018-ban kitudódott, hogy rendszeresen vesz részt skandináv luxusvadászatokon, amelyeket legalább egy esetben egy állami megrendelésekben érdekelt üzletember, vagy annak cége fizetett. Az ügyben Svédországban lopás miatt indult nyomozás, ami később holtpontra jutott. A korrupciógyanús ügyben Magyarországon eljárás nem indult.[2]
2.2 "Egy a természettel" - A Vadászati Világkiállítás
1981-ben érettségizett a budapesti Szilágyi Erzsébet Gimnáziumban, majd 1984-ig hivatalsegédként dolgozott a budapesti Kisipari Termeltető Vállalatnál. Ekkor felvették a Pázmány Péter Római Katolikus Hittudományi Akadémiára, ahol 1990-ben teológusi diplomát szerzett. 1989-ben megszerezte a baccalaureatus, 1990-ben a licentiatus, 1991-ben a laureatus fokozatot. 1987-ben felvették az Eötvös Loránd Tudományegyetem szociológia szakára, ahol 1992-ben szerzett másoddiplomát.[3] Rövid ideig az ELTE Állam- és Jogtudományi Karára járt. 1997-ben szerzett teológiai laureatus fokozatát a Pázmány Péter Katolikus Egyetem vallástudományi PhD-fokozattá minősítette át. 2014-ben a Nyugat-magyarországi Egyetem Erdőmérnöki Karán MA szintű vadgazdálkodási diplomát szerzett.[4]
A Mindszenty konferencia megnyitóján: Alberto Bottari de Castello, ... Boross Péter, Semjén Zsolt, Balog Zoltán, Áder János
1989 tavaszán a Kereszténydemokrata Néppárt egyik alapító tagja. 1990 és 1994 között az Országgyűlés Hivatalának alkalmazottja, a KDNP-frakció hivatalvezetője, frakciótitkára, valamint 1993 és 1994 között szóvivője is volt.
1990-ben a párt I.-II. kerületi szervezetének elnökévé választották és az országos elnökség, majd 1990-től 1991-ig az intézőbizottság tagja volt. Az 1990-es önkormányzati választáson II. kerületi önkormányzati képviselővé választották, az MDF–FKGP–KDNP-frakció vezetője, valamint az egészségügyi és szociális bizottság elnöke. 1993 és 1994 között a párt fegyelmi és etikai bizottságának elnöke is volt. Az 1994-es országgyűlési választáson a KDNP országos listájáról jutott be az Országgyűlésbe, annak jegyzőjévé választották. 1995-ben a KDNP-frakció helyettes vezetőjévé választották. 1997-ben rövid ideig a párt egyik alelnöke, majd több párttársával együtt kizárták a pártból és a frakcióból, emiatt jegyzői pozícióját is elvesztette. Rövid független képviselői munka után 1997 októberében egyedüliként az MDF képviselőcsoportjához csatlakozott. 1998-ban sikertelenül indult az országgyűlési választáson. Az Orbán-kormány időszaka alatt a Nemzeti Kulturális Örökség Minisztériumának egyházi ügyekben illetékes helyettes államtitkára volt.
1998 és 2002 májusa között a polgári koalíciós kormány Nemzeti Kulturális Örökség Minisztériumának helyettes államtitkári rangú, egyházi ügyekért felelős vezetője volt. Ebben az időszakban szerveztek nemzetközi egyházi csúcstalálkozót Magyarországon, rendezték a vitákat az Apostoli Szentszékkel, visszaállították a hitoktatás állami finanszírozását, megállapodást kötöttek a történelmi egyházakkal, rendezték a közfeladatokat ellátó egyházi intézmények államiakkal egyenlő finanszírozását.
A 2002-es országgyűlési választáson a Fidesz és az MDF közös országos listájáról szerzett újra mandátumot, immár a Fidesz frakciójához csatlakozva. 2002-ben az újjáalakult KDNP elnökhelyettese lett, majd Varga László halála után a KDNP elnöke lett, 2003. december 6-án megerősítették pártelnöki posztján. Programja szerint a KDNP olyan önálló párt marad a Fidesz vezette szövetségben, amely tételesen vállalja a keresztény egyházak társadalmi tanait.
A 2006. évi országgyűlési választáson az eredeti jelölt visszavonása miatt elindították Bács-Kiskun megye 7. választókerületében (Kalocsa központtal), ahol egyéni mandátumot szerzett. Az új Országgyűlés megalakulásakor a KDNP frakcióvezetője, illetve a Magyar Szolidaritás Szövetség társelnöke lett (Orbán Viktor mellett). 2010-ben megvédte egyéni mandátumát. Az Országgyűlésben az emberi jogi, kisebbségi, civil- és vallásügyi bizottság tagja, melynek 2002 és 2006 között alelnöke is volt.[5] Kormányzati szerepe miatt az új parlamentben egyetlen bizottságban sem szerepel.
2010. május 29-től a második Orbán-kormány miniszterelnök-helyettese, a kormányfő első, egyben általános helyettese, a kabinet nemzetpolitikáért felelős tagja.[6]
2014. április 6-án a kormányzó pártok közös országos listájának második helyéről kapott újabb mandátumot. A júniusi kormányalakuláskor megőrizte mindkét – általános miniszterelnök-helyettesi és nemzetpolitikáért felelős tárca nélküli miniszteri – posztját.[7]
2018. április 8-án a Fidesz-Kereszténydemokrata Néppárt – harmadszorra is – kétharmados többséggel nyerte meg a parlamenti választásokat, az országos lista második helyéről szerzett újabb mandátumot. Orbán Viktor negyedik kormányában ismét általános miniszterelnök-helyettes, nemzetpolitikai, nemzetiségpolitikai, egyházpolitikai, egyházdiplomáciai miniszter.[8]
Kormányzati tevékenysége során egyik kezdeményezője nagypéntek munkaszüneti nappá nyilvánításának.[9] Semjén Zsolt benyújtója volt a magyar állampolgárságról szóló 1993. évi LV. törvény módosításának.[10] 2017. november 10-én a Magyar Állandó Értekezleten jelentette be, hogy letette az esküt az egymilliomodik új magyar állampolgár.[11] A kedvezményes honosítási törvény hatására a Kárpát-medencében 940 ezren tettek állampolgársági esküt, míg a diaszpórában 160 ezren kapták meg a magyar állampolgárságot, azaz tíz év alatt 1,1 millióan váltak magyar állampolgárrá.[12] A 2010-es kormányváltást követő években Semjén Zsolt felelt a nemzetpolitikáért, amelynek eredményei közé tartozik, hogy az tíz év alatt megtízszereződött a határon túliak támogatásának összege, sok ezer program indult, az óvodától az egyetemig a magyar állam tartja fenn a külhoni intézményrendszert, ezer új óvoda és több mint háromezer templom épült vagy újult meg.[13][14] Semjén Zsolt felügyelete alatt a magyarországi nemzetiségek jelentős többletforráshoz jutottak: 2010 és 2020 között a bolgár, a görög, a horvát, a lengyel, a német, az örmény, a román, a ruszin, a szerb, a szlovák, a szlovén és az ukrán nemzetiségi civil szervezetek és egyházak támogatására szánt összeg megötszöröződött.[15]
Áder János és Semjén Zsolt részvételével nyílt meg a Nemzetközi Eucharisztikus Kongresszus 2021-ben. A miniszterelnök-helyettes találkozott Ferenc pápával is, aki az esemény miatt látogatott Magyarországra.[16] Később a Szentatya apostoli áldásban részesítette Semjént a 60. születésnapja alkalmából.[17] Semjén Zsolt miniszterelnök-helyettes, Erdő Péter bíboros, esztergom-budapesti érsekkel a Római Magyar Akadémián kitüntette Gallagher érseket és Parolin bíborost az Eucharisztikus kongresszusért végzett munkájukért.[18]
"Egy a természettel" - A Vadászati VilágkiállításSzerkesztés
Semjén Zsolt nyitóbeszédet mondott a 2021-es “EGY A TERMÉSZETTEL” – A Vadászati Világkiállításon, amelyet az 1971-es Vadászati Világkiállítás 50. évfordulójának tiszteletére szerveztek. A rendezvény megszervezését még 2011 szeptemberében ajánlotta a politikus a magyar vadásztársadalomnak, a 2015-ös FeHoVán bejelentette, a 2016-oson pedig már tényként közölte, hogy Magyarország Kormánya is támogatja a projektet.[19] A Vadászati Világkiállítás látogatóinak száma rekordot döntött. Az esemény húsz napig tartott, a központi helyszínt összesen 616 ezren keresték fel. A vidéki helyszíneket, amelyeken 2021 végéig zajlottak a programok, október 15-éig mintegy 1 millió 420 ezren keresték fel. A központi helyszínen több mint 60 ezer diák vett részt a programokon. Az ország 386 településéről 514 csoport, Budapestről 15-16 ezren tekintették meg a látnivalókat; továbbá a jószolgálati program keretében több mint 2300 belépőt igényeltek a fogyatékossággal élőket segítő szervezetek.[20]
Semjén Zsolt 2012-től kezdődően rendszeresen vett részt svédországi vadászatokon, ahogy arról a Magyar Nemzet egy 2018-as cikkében beszámolt. A lap szerint a vadászatokon esetenként helikopterrrel eredtek az elejtendő zsákmány – rén- és jávorszarvasok – nyomába, és a lap szerint az is előfordult, hogy egy egész hotelt kibéreltek, hogy Semjén Zsolt és társasága ne találkozzon másokkal. A vadászatok költsége a felmerült luxusigények miatt akár 4-5 millió forint lehetett.[21] A Magyar Időkben később cáfolat is megjelent a sajtóban keringő összegekről. A lap információgyűjteménye alapján nem hotelben, csak egy panzióban szálltak meg, azt pedig nem is bérelték ki egészen, a panzióban Semjénék ottlétekor is voltak vendégek. A vadászat összegét a Magyar Idők a sajtóban megjelent 4-5 millió helyett csupán 1 millió forintra saccolta.[22] A HírTV később videót is közölt a helikopteres vadászatról.[23]
Semjén Zsolt a közösségi oldalán az Origo tényfeltáró cikkét megosztva reagált a hírre.[24] A mellékelt sajtóanyag arról írt, hogy Svédországban a helikopterre egyetlen ok miatt van szükség: az elejtett vad húsát csak és kizárólag így tudják elszállítani feldolgozásra, aminek az oka, hogy a skandináv területeken a sarkkörnél nincsenek utak, a terület mocsaras, autóval nem lehet megközelíteni a vadászati területeket, a helyi törvények szerint pedig hús nem hagyható kint, azt minden alkalommal el kell szállítani. Ezt, a már leírt körülmények miatt helikopterrel teszik meg.[25]
A vadászatok költségét nem Semjén, hanem egy üzletember, Farkas József utalta el, akinek cégei a 2010 utáni időszakban többszáz millió forintnyi támogatást és megbízást nyertek el az kormányzati intézményektől, miközben a miniszterelnök-helyettes Semjén Zsolt volt.[26][27] Farkas és ügyvédje ellentmondásos nyilatkozatokat tett arról, hogy az utakat Farkas vagy cége fizette-e.[2] Adószakértők szerint Semjénnek az ajándékokba kapott skandináv vadászatok után adót vagy illetéket kellett volna fizetnie.[2] Semjén Zsolt szerint erre azért nincs szükség, mert az útra nem miniszterelnök-helyettesként, hanem vadászként kapott meghívást.[28]
A korrupciógyanús vadászatokról a svéd sajtóban is megjelentek cikkek. Az Aftenbladet cikkéből kiderült, hogy Svédországban nincsenek vadon élő rénszarvasok, az állatoknak tulajdonosa van és hozzászoktak az ember közelségéhez.[29] A cikkben a Semjén vadászatáról készült videót is közzé tették, mire válaszul a lapnál jelentkezett Niklas Jonsson, aki kijelentette, hogy a videóban látható, elejtett szarvas az övé. Állítása szerint a felvételen látható a szarvas füljelzője, ami egyértelműen bizonyítja a tulajdonjogot és állította, hogy senkinek nem adott engedélyt az állat megölésére, arról nem is volt tudomása.[30] Niklas Jonsson állításait a Magyar Nemzetnek nyilatkozó vadászszervezők cáfolták. Elmondták, hogy a magyar politikus minden alkalommal jól ellenőrzött körülmények között ejtette el a zsákmányát, a vadászatok pedig a lelőtt vadak tulajdonosának felügyelete mellett történt, tehát kizárt, hogy Niklas Jonsson szarvasát ejtette volna el Semjén. Hozzátették, hogy a kilőtt rénszarvasok árát minden alkalommal kifizették, legálisan zajlott minden.[31] A svéd sértett állításait a későbbi svéd nyomozás sem erősítette meg.[32]
A svéd rendőrség számos intézkedést hajtott végre az ügyben, köztük több kihallgatást is, de mivel bűncselekmény gyanúja senkivel szemben nem merült fel, „a nyomozás holtpontra jutott”, így azt 2019-ben lezárták.[33] Magyarországon az ügyben nyomozás, vagy vagyonnyilatkozati eljárás nem indult.[2]
Bővebben: Semjén Zsolt plágiumügye
2012. november 18-án a HVG című újság honlapja azt írta, hogy a miniszterelnök-helyettes 1991-es, a Pázmány Péter Hittudományi Akadémián (PPKE HTK) megvédett teológiai témájú laureatus doktori disszertációja jelentős mennyiségű szövegazonos átvételt, illetve szó szerinti fordítást tartalmaz korábban megjelent művekből, idézőjelek megfelelő használata nélkül.[34] A PPKE nem indított vizsgálatot az ügyben.[35]
Másnap, november 19-én az jelent meg a sajtóban, hogy jelentős átfedéseket találtak Semjén Zsolt 1992-es, az Eötvös Loránd Tudományegyetem (ELTE) Szociológia Tanszékére beadott szakdolgozata és a doktori disszertáció között.[36] A kormány politikai provokációnak és hamisnak ítélte a vádat, és nyilvánosan elérhetővé tette a dolgozatokat.[37] Semjén Zsolt a plágiumgyanúval kapcsolatban a botrány kirobbanásakor azt nyilatkozta, hogy az „teljes képtelenség, maga a feltételezés is meghökkentő". [38]
Pár nap múlva azt írta meg a HVG, hogy a szociológiai szakdolgozat második kiadásából több oldal lényegében szó szerint megegyezik Molnár Attila Károlynak, Semjén Zsolt egykori konzulensének két később publikált cikkével.[39][40] Molnár Attila Károly írásban nyilatkozott, hogy sosem vette át egyik diákjának sem a szövegét.[41]
A gyanúval kapcsolatosan 2012. november 23-án Tausz Katalin, az ELTE Társadalomtudományi Karának dékánja a Népszabadsághoz eljuttatott közleményében indokolatlannak minősítette bármilyen vizsgálat lefolytatását Semjén Zsolt szakdolgozatával kapcsolatban.[42] Az ELTE ezután vizsgálatot indított, és december 7-én elkészült jelentésében megállapította a jelentős szövegazonosságot, és kimondta, hogy Semjén Zsolt súlyos szakmai-etikai vétséget követett el. Ugyanakkor Tausz szerint sem az ELTE 1992-es tanulmányi és vizsgaszabályzata, sem az 1992-es, sem a 2012-es magyar törvények nem adnak lehetőséget, hogy bármilyen hivatalos eljárás induljon a megalapozatlanul kiállított egyetemi oklevél ügyében, így eljárásrend hiányában az egyetem részéről semmilyen következménye nincs az ügynek.[43][44]
Jobbágyi Gábor jogász, a PPKE egyetemi tanára szerint az ELTE-s szakdolgozat esetében nem lehet plágiumról beszélni, mert Molnár Attila Károly művei később jelentek meg, a szakdolgozatot pedig a szerzői jog védi. Ráadásul Molnár Attila Károly maga is tagja volt az államvizsga-bizottságnak, és jelesre értékelte a művet. Az ELTE szerinte abban is hibázott, hogy nem küldött határozatot az érintettnek a vizsgálat után.[45]
December 8-án Semjén Zsolt sajtótájékoztatót tartott, ahol azt állította, hogy 1992-ben jóhiszeműen, az ELTE oktatóinak iránymutatása szerint járt el, és visszautasította az erkölcsi vádakat.[46]
Az ügyhöz kapcsolódik, hogy a Népszava 2012. novemberi, illetve a Népszabadság decemberi és 2013. januári cikkei szerint a PPKE szabálytalanul minősítette át 1997-ben Erdő Péter akkori dékán egyedi döntésével[47] a laureatus fokozatot vallástudományi PhD-vé, mert az egyetemen nem volt vallástudományi képzés, a politikus mögött pedig sem a doktori szabályzatban előírt tudományos munka, publikáció, sem nyelvtudás nem állt.[48][49][50] Szuromi Szabolcs, a PPKE rektora többször is visszautasította a vádakat.[51][52] A PPKE rektora a válasznyilatkozata szerint az átminősítést egy nemzetközi szakértői bizottság végezte egyedi eljárásban, az nem automatikus, vagy Erdő Péter egyszemélyi döntése volt, így az átminősítés minden tekintetben megfelelt a hatályos egyházi és állami előírásoknak. Az átminősítéssel kapcsolatban megjegyezte, hogy mivel „hittudományi tudományág” nem szerepelt az akkori magyar tudományági felsorolásban, ezért a Magyar Akkreditációs Bizottság (MAB) vallástudományi doktori képzés nélkül is „vallástudományi doktori programként” ismerte el a hittudományi képzést.[53]
1996-ban címzetes egyetemi docensi kinevezést kapott, vizsgáztat.[54]
1998 óta tagja a Szuverén Máltai Lovagrendnek, 2011 óta nagykeresztes lovag.
1999-ben a római Accademia Angelica Constantiniana rendes tagja.[55]
2015-től a Karmelita Rendben (OCD) konfráter.[56]
2010-től a Országos Magyar Vadászati Védegylet elnöke.[57]
Semjén Zsolt kezdeményezésére, 2011. június 29-én avatták fel Budapest belvárosában, a Szabadság téren Ronald Reagan amerikai elnök szobrát.
Egyházi munkáját a Magyar Katolikus Püspöki Kar 1994-ben Pro Ecclesia Hungariae kitüntetéssel jutalmazta, 2010-ben Pro Caritate-díjas.[58]
1997-ben Pázmány Péter-emlékérmet kapott a katolikus egyetem tanácsától.
1998 decemberében II. János Pál pápa a Nagy Szent Gergely-rend lovagparancsnoki keresztjével, 2002-ben pedig a Szent Szilveszter-rend nagykeresztjével tüntette ki.[56]
1998-ban lett a Szuverén Máltai Lovagrend nagykeresztes lovagja.
2000-ben Konstantinápoly egyetemes pátriárkája, I. Bartholomaiosz is kitüntette, tőle kapta az ortodoxia egyik legmagasabb elismerését, a Pammakarisztoszi Legszentebb Istenszülő Szent Keresztjét, valamint 2013-ban a Szent János Evangélista a Teológus elnevezésű érdemrendet.
2010-ben Giesswein Sándor-díjat kapott.[59]
2011-ben megkapta az Olasz Köztársaság nagy tiszti érdemrendjét.[60]
2011. június 29-én (a Szabadság téri szoboravatás napján) az amerikai Ronald Reagan Elnöki Alapítványtól átvehette a Ronald Reagan Nemzetközi Szabadság Díjat.[61]
2012-től a Nemzetközi Vadászati és Vadvédelmi Tanács (C.I.C.) Patrónusa és a Nagy Aranyérem kitüntetettje.
2016-ban az Év Nemzetközi Törvényhozója díjat (International Legislator Award) adták át az amerikai székhelyű vadászati világszervezet (SCI) Las Vegas-i konvencióján a kormányfő-helyettesnek, a vadvilág megőrzésének előmozdításáért és a fenntartható vadászat szabadságának támogatásáért.
2021. május 27-én pedig átvehette a Lengyel Köztársasági Érdemrend parancsnoki kereszt kitüntetést.[60]
A Magyar Országos Horgász Szövetség (Mohosz) a Horgászatért érdememmel tüntet Bizottság (MAB) vallástudományi doktori képzés nélkül is „vallástudományi doktori programként” ismerte el a hittudományi képzést.[53]
Nős, felesége, Menus Erzsébet Gabriella középiskolai tanár, karvezető és egyházzenész.[62] Egy leány- és két fiúgyermekük született.
Igenis, szólnunk kell! A kereszténydemokrácia hangja; Márton Áron, Bp., 2000
Egyházpolitika, egyház és politika – tegnap és ma; Szent István Társulat, Bp., 2003 (Haza a magasban)
Próbálkozások Krisztus dicséretére; Mikes, Bp., 2003
Ius resistendi; Barankovics Alapítvány, Bp., 2007 (Kereszténység és közélet)
Egyenes úton; Barankovics Alapítvány, Bp., 2008 (Kereszténység és közélet)
Igenis, szólnunk kell!; 2. jav. kiad.; Barankovics István Alapítvány, Bp., 2009 (Kereszténység és közélet)
Megharcolunk minden magyarért! Mozaikok a magyar nemzet közjogi egyesítéséről, a keresztény politika kísérletéről; Barankovics Alapítvány, Bp., 2011 (Kereszténység és közélet)
Nemzetpolitika elhangzott a Pázmány Péter Katolikus Egyetemen, a Szent István Társulat "Társulati esték" előadássorozata keretében, 2012. szeptember 24-én; Szent István Társulat, Bp., 2012
Két pogány közt; Barankovics István Alapítvány, Bp., 2013 (Kereszténység és közélet)
Egymillió. Mozaikok a nemzetegyesítés és a magyar kereszténydemokrata politika történetéből; Barankovics István Alapítvány, Bp., 2017 (Kereszténység és közélet)
Földön és égen; Barankovics Alapítvány, Bp., 2018
Megsejteni a sejthetetlent; Legeza László, Bp., 2018
Földön és égen / Na ziemi i w niebie; lengyelre ford. Szalai Attila; Barankovics Alapítvány, Bp., 2019
↑ A kormány tagjai. kormany.hu. Magyarország Kormánya 2022 (2022) (Hozzáférés: 2022. máj. 25.)
↑ a b c d 24.hu, 2018.06.12.
↑ Semjén Zsolt életrajza. (Hozzáférés: 2022. szeptember 15.)
↑ Bizottságok ciklusonkénti adatai (hu-HU nyelven). Országgyűlés. (Hozzáférés: 2022. szeptember 5.)
↑ (2022. április 24.) „Második Orbán-kormány” (magyar nyelven). Wikipédia.
↑ Semjén Zsolt életrajza (magyar nyelven). Semjén Zsolt honlapja. (Hozzáférés: 2022. szeptember 5.)
↑ Semjén Zsolt életrajza (magyar nyelven). Semjén Zsolt honlapja. (Hozzáférés: 2022. szeptember 5.)
↑ Tényleg munkaszüneti nap lehet a nagypéntek (magyar nyelven). Portfolio.hu. (Hozzáférés: 2022. szeptember 5.)
↑ Kiemelt törekvés a Minority SafePack minél nagyobb arányú támogatása. Kormányzat. (Hozzáférés: 2022. szeptember 5.)
↑ Cselekvő nemzet. Az újraegyesítés erőforrásai 2010-2022; BL Nonprofit Kft., Bp, 2022. 12
↑ Semjén Zsolt: a romokból sikerült felépíteni a nemzetpolitikát (magyar nyelven). Infostart.hu. (Hozzáférés: 2022. szeptember 5.)
↑ Origo: Tíz év alatt megötszöröződött a magyarországi nemzetiségek támogatása (magyar nyelven). https://www.origo.hu/. (Hozzáférés: 2022. szeptember 5.)
↑ Ferenc pápa találkozott hazánk közjogi méltóságaival (magyar nyelven). Magyar Kurír. (Hozzáférés: 2022. szeptember 12.)
↑ Zrt, HVG Kiadó: Semjén Zsolt 60 éves lett, Ferenc pápa pedig megáldotta (magyar nyelven). hvg.hu, 2022. augusztus 9. (Hozzáférés: 2022. szeptember 12.)
↑ Kitüntetés az Eucharisztikus kongresszusért (magyar nyelven). Semjén Zsolt honlapja, 2022. június 8. (Hozzáférés: 2022. szeptember 12.)
↑ A természet rendjét védjük; minden lénynek megadva a maga sajátos méltóságát (magyar nyelven). Semjén Zsolt honlapja, 2021. szeptember 25. (Hozzáférés: 2022. szeptember 12.)
↑ Kovács Zoltán: Rekordot döntött a Vadászati Világkiállítás látogatóinak száma (magyar nyelven). hirado.hu. (Hozzáférés: 2022. szeptember 12.)
↑ Az aljasság abszolút világcsúcsa (magyar nyelven). Magyar Idők. (Hozzáférés: 2022. szeptember 5.)
↑ Hír TV, 2018. március 9.
↑ Semjén Zsolt (magyar nyelven). www.facebook.com. (Hozzáférés: 2022. szeptember 5.)
↑ Origo: Hajtóvadászat Semjén ellen - a tényekkel nincs tisztában az ellenzéki sajtó (magyar nyelven). https://www.origo.hu/. (Hozzáférés: 2022. szeptember 5.)
↑ Zrt, HVG Kiadó: Semjén: Nem miniszterelnök-helyettesként hívtak meg Svédországba, hanem vadászként (magyar nyelven). hvg.hu, 2018. március 20. (Hozzáférés: 2022. szeptember 5.)
↑ 168.hu: Semjén Zsolt örömmel ment volna fókára is, de a legfontosabb a rén volt számára (magyar nyelven). 168.hu, 2018. március 24. (Hozzáférés: 2022. szeptember 5.)
↑ Svédországban lezárták a nyomozást Semjén Zsolt szarvasvadászata ügyében (magyar nyelven). 24.hu, 2019. május 22. (Hozzáférés: 2022. szeptember 5.)
↑ Plágiumgyanú Semjén Zsolt doktorija körül – Hvg.hu, 2012. november 18.
↑ Rektori közlemény PDF – Ppke.hu, 2012. november 30.
↑ Semjén a szociológia-szakdolgozatát is másolhatta – Index, 2012. november 19.
↑ Nem plágium, hanem provokáció - mindenki számára hozzáférhetőek Semjén Zsolt szakdolgozatai Archiválva 2012. november 27-i dátummal a Wayback Machine-ben – Kormany.hu, 2012. november 19.
↑ Maga a feltételezés is meghökkentő (magyar nyelven). Kereszténydemokrata Néppárt - kdnp.hu. (Hozzáférés: 2022. szeptember 5.)
↑ Újabb gyanús szövegek Semjén dolgozatában: tettes vagy áldozat? – HVG, 2012. november 26.
↑ Újabb egyezések Semjén Zsolt és konzulense szövegeiben – HVG, 2012. november 29.
↑ Semjén egykori konzulense: soha nem vettem át szövegeket diákok munkáiból – HVG, 2012. november 29.
↑ ATV. www.atv.hu. (Hozzáférés: 2022. szeptember 5.)
↑ Tájékoztató Semjén Zsolt szakdolgozatával kapcsolatban Archiválva 2012. december 11-i dátummal a Wayback Machine-ben – Tatk.Elte.hu, 2012. december 7.
↑ Semjén plagizált – Index, 2012. december 7.
↑ Origo: Semjén-ügy: egy pázmányos tanár szerint hibázott az ELTE (magyar nyelven). https://www.origo.hu/. (Hozzáférés: 2022. szeptember 5.)
↑ Politikai harcra igen, lemondásra nem áll készen Semjén – Origo, 2012. december 8.
↑ Erdő Péter levele Semjén Zsoltnak (1997. december 19.) Archiválva 2012. december 3-i dátummal a Wayback Machine-ben PDF – Kormány.hu, 2012. november 19.
↑ Semjén akkreditációja is kérdéses Archiválva 2014. március 19-i dátummal a Wayback Machine-ben – Népszava, 2012. november 19.
↑ Sántít Semjén Zsolt PhD-je is – Népszabadság, 2012. december 22.
↑ Semjén-ügy: minden szabályt megszegtek – Népszabadság, 2013. január 4.
↑ Rektori közlemény PDF – Ppke.hu, 2012. november 20.
↑ Rektori közlemény PDF – Ppke.hu, 2012. december 23.
↑ a b Zrt, HVG Kiadó: Pázmány: jogos Semjén PhD-je (magyar nyelven). hvg.hu, 2012. november 20. (Hozzáférés: 2022. szeptember 5.)
↑ Semjén Zsolt életrajza. (Hozzáférés: 2022. szeptember 12.)
↑ Vajay Szabolcs: A Máltai Rend magyar lovagjai 1530-2000, Mikes Kiadó, Budapest, 2002. 598
↑ a b Semjén Zsolt (magyar nyelven). Kereszténydemokrata Néppárt - kdnp.hu. (Hozzáférés: 2022. szeptember 12.)
↑ Ki kell bontani a zászlót Archiválva 2011. szeptember 8-i dátummal a Wayback Machine-ben – Semjén Zsolt.hu, 2011. január 6.
↑ Semjén Zsolt (magyar nyelven). Semjén Zsolt, 2014. május 29. (Hozzáférés: 2022. szeptember 12.)
↑ Semjén Zsolt kitüntetése a mosonmagyaróvári Giesswein-emléknapon Archiválva 2016. március 9-i dátummal a Wayback Machine-ben – Kisalföld, 2010. november 21.
↑ a b Semjén Zsolt életrajza. (Hozzáférés: 2022. szeptember 15.)
↑ Semjén Zsolt kapta meg először a Reagan Alapítvány Nemzetközi Szabadság díját – Origo, 2011. június 29.
↑ Semjénné Menus Gabriella. (Hozzáférés: 2022. október 3.)
↑ MNO, 2018.03.09.: Horváth Csaba László: Semjén Zsolt, a helikopter és a svédországi luxusvadászatok. mno.hu, 2018. március 9. (Hozzáférés: 2020. május 20.)
↑ Hír TV, 2018. március 9.: Rétvári: Semjén a rokonait látogatta meg Svédországban. Hír Tv, 2018. március 9. (Hozzáférés: 2020. május 20.)
↑ Index, 2018.03.09.: Német Tamás: Videón, ahogy Semjén kilőtt szarvasát helikopterrel szállítják el. Index.hu, 2018. március 9. (Hozzáférés: 2020. május 20.)
↑ MNO, 2018.03.12.: Horváth Csaba László: Nem rokonai fizették Semjén útjait. mno.hu, 2018. március 12. (Hozzáférés: 2020. május 20.)
↑ 24.hu, 2018.03.12.: Állami megbízásokon taroló üzletember utalta át Semjén svédországi luxusvadászatainak költségeit. 24.hu. (Hozzáférés: 2020. május 20.)
↑ 24.hu, 2018.06.12.: Horváth Csaba László: Új dokumentum keverheti bajba Semjén Zsolt szarvasvadászt. 24.hu, 2018. június 12. (Hozzáférés: 2020. május 20.)
↑ Aftonbladet, 2018.03.20.: Gustaf Tronarp: Ungersk toppolitiker anklagas för korruption – efter jaktresor till Sverige (svéd nyelven). Aftonbladet, 2018. március 20. (Hozzáférés: 2020. május 20.)
↑ Aftonbladet, 2018.03.22.: Ebba Thornéus: Niklas om ungerska jakten: Var min ren (svéd nyelven). Aftonbladet, 2018. március 22. (Hozzáférés: 2020. május 20.)
↑ 444, 2018.03.22.: Herczeg Márk: Jelentkezett a legnagyobb svéd lapban a Semjén által agyonlőtt rénszarvas gazdája. 444.hu, 2018. március 22. (Hozzáférés: 2020. május 20.)
↑ 24.hu, 2019.05.22.: Horváth Csaba László: Svédországban lezárták a nyomozást Semjén Zsolt szarvasvadászata ügyében. 24.hu, 2019. május 22. (Hozzáférés: 2020. május 20.)
↑ HVG, 2012.12.11.: Semjén dolgozatát érvénytelennek tekintik az ELTE professzorai. HVG.hu, 2012. december 11. (Hozzáférés: 2021. október 8.)
A magyar Wikidézetben további idézetek találhatóak Semjén Zsolt témában.
Semjén Zsolt országgyűlési adatlapja
Semjén Zsolt életrajza a KDNP honlapján
Semjén: Rendszeresen imádkozom Gyurcsányért – Az Index interjúja, 2007. december 28.
Semjén Zsolt disszertációja és kapcsolódó dokumentumok a kormány honlapján
Semjén Zsolt szócikk. Kereszténydemokrácia Tudásbázis, Barankovics István Alapítvány. www.barankovics.hu (Hozzáférés: 2015. jan. 6.) arch
Dési, János, Pápai Gábor (karikatúrák). A magyar szürke 48 árnyalata. Budapest: Ab Ovo. 978-615-5353-40-6 (2014)
A Kereszténydemokrata Néppárt elnöke
Politikaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Semjén_Zsolt&oldid=25333311”
Utoljára szerkesztve 2022. október 3., 17:38-kor
A lap utolsó módosítása: 2022. október 3., 17:38
A lap szövege CC BY-SA 3.0 alatt érhető el, ha nincs külön jelölve.